Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 1050

7. A csatlakozás idõpontját követõ hétéves idõszak végéig azok a tagállamok, amelyekben a 3., 4. és 5. bekezdés értelmében a bolgár állampolgárokra az 1612/68/EGK rendelet 1–6. cikkét kell alkalmazni, az alábbi albekezdésekben meghatározott eljáráshoz folyamodhatnak. Amennyiben az elsõ albekezdésben említett tagállam munkaerõpiacán fellépõ vagy elõrelátható zavarok komolyan veszélyeztethetik az életszínvonalat vagy a foglalkoztatottságot egy adott régióban vagy egy adott szakma tekintetében, a tagállam értesíti errõl a Bizottságot és a többi tagállamot, és biztosítja számukra az összes vonatkozó információt. A tagállam ezen információk alapján kérheti a Bizottságtól, hogy az adott régióban vagy az adott szakma tekintetében a rendes állapot helyreállítása érdekében részben vagy egészben függessze fel az 1612/68/EGK rendelet 1–6. cikkének alkalmazását. A Bizottság a kérelem kézhezvételétõl számított két héten belül határoz a felfüggesztésrõl, valamint annak idõtartamáról és alkalmazási körérõl, és határozatáról értesíti a Tanácsot. A Bizottság határozatának meghozatalát követõ két héten belül bármely tagállam kérheti a Tanácstól a határozat megsemmisítését vagy módosítását. A Tanács az ilyen kérésrõl két héten belül, minõsített többséggel határoz. Az elsõ albekezdésben említett tagállam sürgõs és kivételes esetekben maga is felfüggesztheti az 1612/68/EGK rendelet 1–6. cikkének alkalmazását, amirõl utólag indokolással ellátott értesítést küld a Bizottságnak.

Source: https://magyarkozlony.hu/hivatalos-lapok/830d9fb6119bb6005a55ef1d1bc87847e08cec40/dokumentumok/80a2d7c753debc655856b19a2846049d7011826b/letoltes